Poleiul a dat peste cap traficul feroviar şi luni dimineaţă.

CFR a anulat nouă trenuri de pasageri, inclusiv dintre cele care fac legătura între Bucureşti şi Constanţa. Sunt şi întârzieri mari pe acelaşi traseu.

Este o măsură pe care reprezentanţii CFR Călători spun că au luat-o pentru a prevenit problemele, după ce în unele zone din sudul ţării a început din nou să plouă cu gheaţă şi există riscul să fie afectate cablurile electrice.

Deocamdată, sunt anulate trenuri din judeţul Constanţa, printre care şi două din cele șapte perechi ce fac legătura, zilnic, între oraşul de la malul mării şi Capitală.

De asemenea, pe tronsonul Ciulniţa - Constanţa, garniturile sunt tractate de locomotive diesel.

Următoarele trenuri care vor pleca atât din București, cât și din Constanțaa, sunt cele de la ora 14:00, a declarat la Digi24, Alina Predescu, purtătoarea de cuvânt a companiei CFR Călători (vezi explicațiile în materialul video).

Tot din cauza gheţii care se formează pe cabluri, numeroase trenuri au întârzieri. Luni dimineață, în jurul orei 9:00, la sosirea în Gara de Nord din Bucureşti, decalajele faţă program erau între 20 şi 60 de minute.

Citiți și:

Cum va fi vremea azi și în zilele următoare

Traficul aerian, paralizat de ploaia înghețată. Zboruri întârziate pe Aeroportul Otopeni